CELEX: 62015CN0355
Language: sk
Date: 2015-07-13 00:00:00
Title: Vec C-355/15: Návrh na začatie prejudiciálneho konania, ktorý podal Verwaltungsgerichtshof (Rakúsko) 13. júla 2015 – Združenie uchádzačov Technische Gebäudebetreuung GesmbH a Caverion Österreich GmbH

28.9.2015   
            
            
               SK
            
            
               Úradný vestník Európskej únie
            
            
               C 320/17
            
         Návrh na začatie prejudiciálneho konania, ktorý podal Verwaltungsgerichtshof (Rakúsko) 13. júla 2015 – Združenie uchádzačov Technische Gebäudebetreuung GesmbH a Caverion Österreich GmbH
   (Vec C-355/15)
   (2015/C 320/24)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgerichtshof
   
      Účastníci konania pred vnútroštátnym súdom
   
   
      Navrhovatelia v konaní o opravnom prostriedku „Revision“: Združenie uchádzačov Technische Gebäudebetreuung GesmbH a Caverion Österreich GmbH
   
      Zúčastnené strany: Universität für Bodenkultur Wien, VAMED Management und Service GmbH & Co KG in Wien
   
      Prejudiciálne otázky
   
   
               1.
            
            
               Má sa článok 1 ods. 3 smernice Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác (1) v znení smernice Európskeho parlamentu a Rady 2007/66/ES z 11. decembra 2007, ktorou sa menia a dopĺňajú smernice Rady 89/665/EHS a 92/13/EHS, pokiaľ ide o zvýšenie účinnosti postupov preskúmania v oblasti zadávania verejných zákaziek (2) (ďalej len „smernica 89/665“), s ohľadom na zásady uvedené v rozsudku Súdneho dvora zo 4. júla 2013 vo veci C-100/12 (3), Fastweb SpA, vykladať tak, že uchádzačovi, ktorého ponuka bola právoplatne vylúčená verejným obstarávateľom a ktorý tak nie je dotknutým uchádzačom v zmysle článku 2a smernice 89/665, môže byť odmietnutý prístup k preskúmaniu rozhodnutia o zadaní zákazky (rozhodnutia o uzatvorení rámcovej zmluvy) a uzatvorenia zmluvy (vrátane priznania náhrady škody požadovaného podľa článku 2 ods. 7 smernice), aj v prípade, ak ponuky predložili len dvaja uchádzači a ponuka úspešného uchádzača, ktorému bola zákazka zadaná, podľa názoru uchádzača, ktorý nie je dotknutý, mala byť takisto vylúčená?
               Ak je odpoveď na prvú otázku záporná:
            
         
               2.
            
            
               Má sa článok 1 ods. 3 smernice 89/665 s ohľadom na zásady uvedené v rozsudku Súdneho dvora zo 4. júla 2013 vo veci C-100/12, Fastweb SpA, vykladať tak, že uchádzačovi, ktorý nie je dotknutý (podľa článku 2a smernice), musí byť prístup k preskúmaniu umožnený len vtedy,
               
                           a)
                        
                        
                           ak jasne zo spisu o postupe preskúmania vyplýva, že ponuka úspešného uchádzača nie je zákonná?
                        
                     
                           b)
                        
                        
                           ak je ponuka úspešného uchádzača nezákonná z dôvodov tej istej povahy?
                        
                     
         
      (1)  Ú. v. ES L 395, s. 33; Mim. vyd. 06/001, s. 246.
   
      (2)  Ú. v. EÚ L 335, s. 31.
   
      (3)  ECLI:EU:C:2013:448.